open-index/open-wikipedia-markdown huggingface dataset:
Kuala Perlis, Perlis

**Kuala Perlis** merupakan sebuah mukim yang terletak di Perlis, Malaysia. Ia juga terkenal sebagai pintu masuk ke Pulau Langkawi melalui jalan laut. Di Kuala Perlis juga, perancangan dibuat bagi mewujudkan pusat membeli-belah bebas cukai barangan dari tiga negara seperti Thailand, Indonesia dan Singapura di Bukit Putih yang bakal menjadi pintu masuk utama ke Malaysia.

Kuala Perlis terkenal dengan makanan laut iaitu Laksa Kuala Perlis dan makanan laut yang segar dan sedap. Bukit Kubu di sini juga sangat terkenal dengan gua serta kawasan sekitarnya merupakan tapak peperangan lama antara kerajaan Kedah Tua dan Siam yang menyaksikan banyak nyawa terkorban.

## Pentadbiran
Mukim Kuala Perlis merupakan salah sebuah mukim yang terdapat dalam negeri Perlis dan terletak di bawah pentadbiran Majlis Perbandaran Kangar. Mukim Kuala Perlis mempunyai keluasan 26.71 kilometer persegi.

## Geografi
Mukim Kuala Perlis terletak di bahagian barat daya negeri Perlis bersempadan dengan mukim Kurong Batang, Wang Bintong, dan Kayang.

## Demografi
Jumlah penduduk di Mukim Kuala Perlis ialah 20,277 orang menurut Bancian Malaysia 2010 dengan kepadatan penduduk 759 orang perkilometer persegi dan dikategorikan sebagai taburan penduduk padat. Majoriti penduduk berbangsa Melayu iaitu seramai 15,856 orang. Terdapat sebanyak 4,257 isi rumah dengan 4,999 tempat kediaman.

## Am

* Mercu tanda bagi Kuala Perlis ialah Masjid Terapung Kuala Perlis
* Masa yang diambil bagi feri dari Terminal Feri Kuala Perlis untuk ke Pulau Langkawi ialah 50 minit
* Perairan Kuala Perlis boleh digunakan untuk ke Satun, Thailand

## Hotel dan motel di Kuala Perlis

* Putra Brasmana
* T Hotel
* Seaview Hotel
* Q Hotel
## Kemudahan
* Stesen Bas Kuala Perlis
* Terminal Feri Kuala Perlis

## Rujukan
Oran, Perlis

**Mukim Oran** merupakan sebuah mukim di negeri Perlis.

Perlis dibahagikan kepada beberapa buah mukim dan setiap mukim dibahagikan kepada beberapa buah kampung dan pekan.

## Pentadbiran
Mukim Oran merupakan salah sebuah mukim yang terdapat dalam negeri Perlis dan terletak di bawah pentadbiran Majlis Perbandaran Kangar. Mukim Oran mempunyai keluasan 8.62 kilometer persegi.

## Geografi
Mukim Oran terletak di bahagian tengah negeri Perlis bersempadan dengan mukim Chuping, Pedang Siding, Sungai Adam, Ngulang, dan Arau.

## Demografi
Jumlah penduduk di Mukim Oran ialah 3,684 orang menurut Bancian Malaysia 2010 dengan kepadatan penduduk 428 orang perkilometer persegi dan dikategorikan sebagai taburan penduduk padat. Majoriti penduduk berbangsa Melayu iaitu seramai 3,351 orang. Terdapat sebanyak 942 isi rumah dengan 1,070 tempat kediaman.

## Rujukan
Pekan Simpang Tiga

**Pekan Simpang Tiga** merujuk kepada nama beberapa tempat, antaranya termasuk:-

# Pekan Simpang Tiga, Perak
# Pekan Simpang Tiga, Selangor
Kapar, Klang

Mukim Kapar

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Klang
**Mukim**Mukim Kapar
**Keluasan**N/A


**Mukim Kapar** merupakan pecahan kawasan pentadbiran bagi negeri Selangor. 

Selangor dibahagikan kepada beberapa buah daerah dan setiap daerah dibahagikan kepada beberapa mukim (subdaerah/subdistrict).

## Pentadbiran
Mukim Kapar merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Klang.

## Pautan luar
* KOD PENCAMAN LOT TANAH – Unique Parcel Identifier : UPI
Simpang Morib

**Simpang Morib** merupakan sebuah pekan kecil yang terletak di Banting dalam Daerah Kuala Langat, Selangor iaitu sebuah negeri dalam Malaysia.

## Pendidikan
Terdapat dua sekolah yang berdekatan dengan Simpang Morib iaitu Sekolah Jenis Kebangsaan (C) Simpang Morib dan Sekolah Jenis Kebangsaan (T) Simpang Morib.

## Lihat juga
* Pekan Morib

## Rujukan

## Pautan luar
* '''Simpang Morib''' di Peta Google
Mukim Api-Api, Selangor

**Mukim Api-Api** ialah sebuah mukim di Daerah Kuala Selangor, Selangor, Malaysia. Mukim ini mempunyai penduduk seramai 21,628 orang pada tahun 2010.

## Sejarah
Mukim Api-Api telah diwartakan pada tahun 1975.

## Nama
Mukim ini dinamakan sempena  Kampung Api-Api, salah satu kampung yang di dalam pentadbiran mukim ini.

## Geografi

Mukim Api-Api terletak barat Daerah Kuala Selangor berhadapan dengan Selat Melaka. Ia bersempadan dengan Mukim Kuala Selangor di utara, Mukim Pasangan di timur laut, Mukim Ijok di timur dan Mukim Jeram di selatan. Kebanyakan, tanah di sekitar Mukim Api-Api ialah tanah pamah dan sesuai untuk aktiviti ekonomi setempat. Kawasan mukim ini mempunyai keluasan mencapai 67.45 kilometer persegi dan dibahagikan kepada beberapa buah kampung dan pekan.

## Demografi
Menurut bancian Malaysia 2010, Mukim Api-Api mempunyai jumlah penduduk seramai 21,628 orang, dengan 11,093 orang adalah lelaki dan 10,535 orang adalah perempuan. Mukim Api-Api mempunyai 5,396 isi rumah yang menduduki 6,769 kediaman. Jumlah penduduk yang berwarganegara Malaysia yang bertetnik Bumiputera ialah sebanyak 10,907 orang manakala jumlah penduduk yang beretnik Cina, India dan lain-lain, masing-masing ialah seramai 3,550 orang, 6,408 orang dan 56 orang. Selain itu, seramai 707 orang bukan berwarganegara Malaysia menetap di Mukim Api-Api.

## Pentabdiran
Mukim Api-Api dipimpin oleh seorang penghulu mukim; pemegang jawatan semasa ialah Encik Husain bin Idris.

## Petempatan
### Kampung
Kampung-kampung di bawah Mukim Api-Api adalah seperti berikut:

### Bandar dan pekan
Terdapat tiga pekan dan satu seksyen bandar di Mukim Api-Api iaitu,

## Lihat juga
* Daerah Kuala Selangor

## Rujukan
Pekan Rasa

Pekan Rasa

**Geografi**
**Status**Bandar Kecil
**Asal nama**N/A
**Negara**
**Negeri**
**Daerah**Daerah Hulu Selangor
**Pihak Berkuasa Tempatan**Majlis Perbandaran Hulu Selangor
**Mukim**Rasa & Batang Kali
**Poskod**44200
**Kawasan**Pekan Rasa
**Keluasan**


**Pekan Rasa** ialah sebuah bandar kecil yang terletak di negeri Selangor, Malaysia. Ia terletak dalam Daerah Hulu Selangor,


Pekan Rasa ditadbir oleh Majlis Perbandaran Hulu Selangor yang terletak di Kuala Kubu Bharu. Pekan Rasa dilengkapi dengan pelbagai kemudahan asas seperti pasaraya kecil, kedai runcit, balai polis, pejabat pos, sekolah dan stesen keretapi.

## Lokasi
Pekan Rasa terletak (20km) dari Bandar Rawang dan (6km) dari Kuala Kubu Bharu. 
Pekan Rasa boleh diakses melalui Jalan yang berikut :
*  Jalan Kuala Lumpur-Tanjung Malim
*  Jalan Kuala Kali (Menghubungkan Rasa dan Bukit Beruntung)

## Pendidikan
* Sekolah Kebangsaan Rasa
* Sekolah Jenis Kebangsaan (C) Rasa
* Sekolah Rendah Agama Melayu Rasa

## Kemudahan Lain
* Masjid Jamek Al-khalidiah
* Balai Polis Rasa
* Klinik Kesihatan Rasa
* Stesen Komuter Rasa
* Pejabat Pos Rasa
Bandar Damansara

**Bandar Damansara** ialah sebuah bandar baru yang terletak di dalam mukim Sungai Karang daerah Kuantan, Pahang. Bandar seluas 2,050 ekar ini terletak di laluan Jalan Kuantan-Bypass menuju ke Gebeng. Projek luar bandar ini dibangunkan oleh syarikat Damansara Realty yang bertanggungjawab membuka penempatan awal di sini. Peringkat pertama Bandar Damansara telah siap sepenuhnya lewat tahun 2005. Peringkat ini lengkap dengan kemudahan surau,Sekolah Menengah Kebangsaan Sultanah Hajjah Kalsom, lot kedai, tapak pasar petang, gelanggang badminton dan pondok pengawal yang dilengkapi CCTV.

Lewat tahun 2008, Pasdec Corporation, sebuah anak syarikat milik penuh Perbadanan Kemajuan Negeri Pahang telah membeli tanah di kawasan ini sekaligus membina perumahan Damansara Fasa Kedua. Sebuah taman permainan kanak-kanak juga dibina untuk kemudahan orang ramai di samping cadangan untuk membina sebuah surau pada masa akan datang. Pasdec juga dalam perancangan akan melanjutkan lagi kawasan perumahan di sini dan dijadual siap sepenuhnya pada 2015 selepas jalan utama ke fasa 2 disambung ke laluan Jabor.
Mukim Batu

**Mukim Batu** merujuk kepada beberapa tempat, antaranya adalah:-

# Mukim Batu, Gombak 
# Mukim Batu, Kuala Langat
# Mukim Batu, Kuala Lumpur
Masjid Mukim Jejawi

## Rujukan


**Masjid Mukim Jejawi** merupakan masjid utama dengan nombor pendaftaran MY-03-PM-00102 yang terletak di dalam mukim Jejawi, Daerah Alor Pasir, Kelantan. Ia sering digunakan bagi menganjur dan mengadakan majlis ataupun aktiviti-aktivi yang bercorak keagamaan dan juga kemasyarakatan untuk para jemaah dan para penduduk setempat.

## Binaan
Masjid Mukim Jejawi ini dibina dengan binaan struktur utama menggunakan bahan simen sepenuhnya. Bentuk bangunan utama berbentuk segi empat, dan dilengkapi dengan kubah dan satu menara. Ruang solatnya dilengkapi dengan lantai berpermaidani, sementara bahagian solat tambahan berturap dengan batu marmar.

## Kemudahan
Masjid Mukim Jejawi turut dilengkapi dengan tempat menyimpan barang. Selain itu, kemudahan tandas, tempat wuduk lelaki dan perempuan juga disediakan di masjid ini. Tempat meletak kereta berbumbung turut disediakan di masjid ini hanya untuk motosikal dan kereta. Selain itu,terdapat juga tempat meletak kereta terbuka yang dapat memuatkan 10 buah kenderaan dalam satu masa.

## Alamat
No Daftar: MY-03-PM-00102
Masjid Mukim Jejawi
Daerah Alor Pasir
17000 Pasir Mas, 
Kelantan.

## Rujukan
  

## Pautan luar
*
Kwijau

**Kwijau Gana (Bingkor) ** adalah salah satu kaum ethnik bumiputera di Sabah, timur Malaysia di pulau Borneo. Mereka mendiami kawasan Pendalaman dalam sekitar 12-batu sekeliling barat dan utara bandar Keningau. Pada tahun 2000, bilangan mereka dianggarkan sekitar 7,910. Mereka dianggap kumpulan kecil Kadazan-Dusun, kerana bahasa mereka merupakan cabang bahasa Dusun dalam keluarga bahasa Austronesian (ISO 639-3 dkr). Sekitar 20% penduduk telah menganut ugama Kristian, sementara yang baki kekal animistik. Mereka terkenal kerana mengamalkan **Magunatip**, tarian Malaysia timur yang banyak persamaan dengan tinikling di Filipina. Tarian ini ditarikan oleh pemuda dan pemudi, ia membabitkan penari melakukan langkah lompatan yangm eletakkan kaki penari dalam dan keluar, agar kaki mereka tidak terkepit oleh dua palang buluh yang dipegang oleh sepasang lagi penari, yang menghantukan sepasang  buluh tersebut bersama dan pada batang kayu atau buluh yang lebih pendek, bagi menghasilkan irama yang menarik.

## Rujukan
Kerosin jet

Kerosin jet adalah bahan api semua pesawat udara yang menggunakan enjin turbin gas termasuk kapal terbang pelbagai saiz dan helikopter. Kerosin adalah bahan yang sama dengan minyak tanah (minyak gas) yang digunakan oleh penduduk dunia di era 50an hingga 90an mengantikan dapur kayu. Kerosin untuk kegunaan jet ditambah baik dari kerosin biasa dan dikelaskan kepada kerosin tanpa plumbum (Jet-A1) dan kerosin campuran nafta (Jet B).

Kerosin Jet-A1 kebiasaannya digunakan sebagai bahan api pesawat kerana ia tidak membeku pada suhu di bawah tahap beku. Ia terdiri daripada campuran kerosin dan bahan anti beku.

Untuk mengisi kerosin ke tangki pesawat biasanya menggunakan lori tangki ataupun trak yang menyedut kerosin di saluran bawah tanah lapangan terbang dan mengisi kerosin ke tangkai pesawat melalui panel pengisian bahan api.  

Terdapat juga cara pengisian di udara, biasanya untuk pesawat jenis pejuang dan tentera.

## Rujukan:
* bahan api pesawat 
* Kerosin
* Aviation gas
Bahasa Inggeris Amerika Afrika

**Bahasa Inggeris Vernakular Amerika Afrika** (**AAVE**) – juga dikenali sebagai **Bahasa Amerika Afrika** atau **Bahasa Inggeris Amerika Afrika** merupakan salah satu variasi bagi Bahasa Inggeris Amerika. Sesetengah pakar bahasa menggelar AAVE sebagai *ebonics* istilah yang juga mempunyai makna lain atau konotasi yang kuat).

Dalam beberapa hal, sebutan bahasa ini adalah sama dengan Bahasa Inggeris Selatan Amerika, yang dituturkan oleh ramai rakyat Amerika Afrika dan juga rakyat Amerika bukan Afrika di Amerika Syarikat. Beberapa orang pakar bahasa kreol seperti William Stewart, John Dillard dan John Rickford berhujah bahawa AAVE berkongsi banyak persamaan dengan dialek kreol yang dituturkan oleh orang kulit hitam di kebanyakan tempat di dunia serta menganggap bahasa tersebut sebagai bahasa kreol. Sementara yang lain pula menganggap AAVE sebaliknya (tidak mempunyai persamaan yang ketara).

Seperti bahasa-bahasa yang lain, penggunaan AAVE turut dipengaruhi oleh usia, status, topik dan persekitaran. Terdapat banyak sastera menggunakan bahasa jenis ini terutamanya dalam kesusasteraan Amerika Afrika.

## Nota

## Bacaan lanjut
* 
* 
* 
* 
* 
* 
* 
*
Klang, Selangor

**Daerah Klang** merupakan sebuah daerah di negeri Selangor. Daerah ini terletak di barat negeri Selangor dengan keluasan 626 kilometer persegi. Daerah ini menjadi daerah keempat paling ramai penduduk dan terpadat di Malaysia dengan jumlah penduduk seramai 1,088,942 orang. Pusat pentadbiran daerah ini terletak di Klang.

## Asal-usul nama
Pendapat pertama mengatakan asal usul nama Klang adalah dari bahasa Mon-Khmer iaitu "Klong". Klong boleh diertikan sebagai gudang seperti mana yang di kemukakan oleh C.O. Blagden yang menyatakan Klang menjadi sebuah pelabuhan terpenting yang mempunyai banyak gudang-gudang. 

Manakala pendapat kedua dari Charles A. Fishr yang menyatakan "Klang " itu bermaksud terusan atau jalan air. Pendapat ini dipersetujui dimana Klang mempunyai banyak jalan air iaitu anak-anak sungai tersebut seperti Sungai Klang, Sungai Bertek, Sungai Pinang, Sungai Sementa, Sungai Agas, Sungai  Kandis, Sungai Binjai, Sungai Kapar, Sungai Jati, Sungai Aur, Sungai Rasau dan Sungai Putus. Nama sungai ini terus kekal sehingga ke hari ini.

## Geografi
Daerah Klang bersempadan dengan daerah Kuala Selangor di utara, Petaling di timur, Kuala Langat di selatan dan Selat Melaka di barat.

## Pentadbiran
Daerah Klang ditadbir dua pihak berkuasa tempatan iaitu Majlis Bandaraya Diraja Klang di barat dan Majlis Bandaraya Shah Alam di timur. Daerah ini dibahagikan kepada dua mukim, empat bandar dan enam pekan.

## Kawasan pilihan raya
Kawasan pilihan raya di daerah Klang terdiri daripada tiga kawasan parlimen dan sembilan kawasan undangan negeri.

* Kota Raja
** Kota Kemuning 
** Sentosa
** Sungai Kandis
* Kapar
** Meru
** Sementa
** Selat Klang
* Klang
** Bandar Baru Klang
** Pelabuhan Klang
** Pandamaran

## Demografi
Berdasarkan bancian Malaysia 2020 jumlah penduduk di Daerah Klang ialah seramai 1,088,942 orang dengan kepadatan penduduk 1,724 orang perkilometer persegi yang dikategorikan sebagai taburan penduduk sangat padat. Lebih separuh penduduk di daerah ini merupakan Bumiputera, membentuk 54.7 peratus penduduk. Kaum kedua terbesar merupakan kaum Cina diikuti India. Sebanyak 9 peratus penduduk merupakan bukan warganegara.

Nisbah penduduk lelaki kepada penduduk wanita ialah 119:100. Terdapat 301,407 tempat kediaman dengan sebanyak 263,449 isi rumah. Purata saiz isi rumah pula dicatatkan seramai empat orang dalam sebuah rumah. Lebih 738 ribu penduduk dalam kalangan umur bekerja, 312 ribu dalam golongan muda dan selebihnya 38 ribu orang merupakan warga tua.

### Agama
Majoriti penduduk beragama Islam iaitu 55.7 peratus (606,824 orang) dari jumlah penduduk, diikuti Buddha seramai 21.4 peratus (232,623 orang), Hindu sebanyak 16.9 peratus (184,432 orang), Kristian sebanyak 3.8 peratus (41,352 orang) dan lain-lain sebanyak 1.7 peratus (18,048 orang). Sebanyak 5,619 orang (0.5 peratus) tidak beragama manakala selebihnya 44 orang tidak diketahui status agamanya.

## Rujukan
Keningau, Sabah

**Keningau** merupakan sebuah daerah di Pedalaman, Sabah, Malaysia. 

Daerah Keningau terletak di bahagian pedalaman atas di barat Sabah. Pusat pentadbiran daerah ini terletak di Keningau, dan beberapa pekan lain termasuklah Tulid, Sook, Liawan dan Bingkor.

## Sejarah
Daerah Keningau telah ditubuhkan sejak tahun 1915 ketika di bawah pemerintahan Syarikat Berpiagam Borneo Utara British. Keningau juga menjadi antara kawasan pemerintahan tentera Jepun di Sabah semasa zaman pendudukan Jepun.

## Geografi
Daerah Keningau terletak di utara bahagian Pedalaman, barat negeri Sabah dan berkeluasan 3,533 kilometer persegi. Daerah Keningau bersempadan dengan daerah Tenom di barat, Papar di barat laut, Tambunan di utara, Ranau di timur laut, Tongod di timur dan Nabawan di selatan.

Daerah Keningau terletak di kawasan lembah antara banjaran Crocker dan banjaran Trusmadi. Bentuk muka bumi di Keningau kebanyakannya merupakan tanah tinggi berbukit dan diapit banjaran gunung terutamanya di bahagian utara daerah. Ketinggian maksimum mencapai lebih 2000 meter dari aras laut di bahagian timur laut daerah yang bersempadan dengan Tambunan dan Tongod.

## Pentadbiran
Daerah Keningau ditadbir satu pihak berkuasa tempatan iaitu Majlis Daerah Keningau. Daerah Keningau juga dibahagikan kepada sebuah daerah kecil dan 16 mukim yang dipecahkan mengikut kawasan DUN.

### Daerah kecil Sook

## Demografi
Berdasarkan bancian Malaysia 2020, jumlah penduduk di daerah Keningau ialah seramai 150,927 orang dengan kepadatan penduduk 43 orang perkilometer persegi yang dikategorikan sebagai taburan penduduk jarang. Majoriti penduduk di daerah Keningau beretnik Kadazan-Dusun, seramai 133,604 orang.

### Agama
Di daerah Keningau, lebih separuh penduduk atau 53 peratus penduduk beragama Kristian manakala Islam merupakan agama kedua terbesar dengan 43 peratus penduduk menganutinya. Empat peratus penduduk beragama Buddha dan selebihnya menganut agama lain-lain termasuk Hindu. Lebih 200 penduduk tidak beragama

## Rujukan
Amenhotep III

**Amenhotep III** (juga dieja Amenophis III; bahasa Mesir: **Amāna-Ḥātpa** "Amun Puas Hati") juga dikenali sebagai Amenhotep yang Mengagumkan, merupakan fir'aun kesembilan dinasti ke-18 Mesir. Menurut pelbagai sumber, baginda memerintah Mesir mulai Jun 1386 SM hingga 1349 SM, atau Jun 1388 SM hingga Disember 1351 SM/1350 SM selepas kemangkatan ayahandanya, Thutmose IV. Amenhotep III merupakan anak kepada Thutmose dan Mutemwiya, seorang isteri kecil kepada ayahanda Amenhotep. 

Pemerintahan baginda merupakan suatu zaman kemakmuran yang luar jangkaan serta kegemilangan bidang seni, apabila Mesir mencapai kemuncak kuasa kesenian dan antarabangsa. Apabila baginda mangkat (sekitar tahun ke-39 pemerintahannya), pewarisnya mengambil alih takhta sebagai Amenhotep IV, tetapi kemudian menukar nama kepada Akhenaten.

## Lihat juga

*Sejarah Mesir Purba

## Rujukan
Huan Tan

**Huan Tan** (, sekitar 43 SM&ndash;28 M) ialah seorang ahli falsafah Cina yang giat pada zaman Dinasti Han (202 SM&ndash;220 M) dan zaman peralihan Dinasti Xin yang singkat (9&ndash;23 M). Ragam fahaman falsafah Huan berasal dari tradisi realis Catatan Lama yang disokong oleh ahli-ahli falsafah sezaman yang lain seperti ahli falsafah naturalis dan mekanistik, Wang Chong (27&ndash;sekitar 100) yang dikatakan oleh Rafe de Crespigny sebagai kuat dipengaruhi oleh Huan Tan. Huan merupakan sahabat akrab dengan ahli falak dan ahli matematik istana, Liu Xin (m. 23 SD) as well as the author and poet Yang Xiong (53 SM&ndash;18 M), dan berkhidmat sebagai pegawai di bawah pemerintahan Ai (27&ndash;1 SM), Wang Mang (9&ndash;23 M), Gengshi (23&ndash;25 M), dan Guangwu (25&ndash;57 M).

Selain pelbagai karya rapsodi, esei dan memorialnya, karya utama Huan merupakan *Xinlun* (新論), atau "Perbincangan Baru", yang dikagumi oleh Maharaja Guangwu, biarpun nama baik Huan Tan tercemar kerana kononnya merapatkan diri dengan rejim perampas kuasa Wang Mang. *Xinlun* ini juga merupakan naskhah terawal yang memerikan peranti tukul tangkai yang dikuasakan oleh hidraulik (iaitu roda air) untuk menghancurkan dan mengupas kulit biji-bijian.

## Catatan

## Rujukan

*Crespigny, Rafe de. (2007). *A Biographical Dictionary of Later Han to the Three Kingdoms (23-220 AD)*. Leiden: Koninklijke Brill. ISBN 90-04-15605-4.

*Needham, Joseph (1986). *Science and Civilization in China: Volume 4, Physics and Physical Technology, Part 2, Mechanical Engineering*. Taipei: Caves Books Ltd.
Andronicus dari Cyrrhus

**Andronicus dari [[Cyrrhus]]** () atau **Andronicus Cyrrhestes**, anak kepada Hermias, ialah seorang ahli astronomi Yunani yang giat sekitar tahun 100 SM. Beliau terkenal kerana membina sebuah *[[horologion]]* di Athens yang bergelar Menara Angin.
Kota Kinabalu, Sabah

**Daerah Kota Kinabalu** merupakan sebuah daerah di Bahagian Pantai Barat, barat negeri Sabah, Malaysia. Pusat pentadbiran bagi daerah ini terletak di Bandaraya Kota Kinabalu, yang juga merupakan ibu negeri Sabah. Daerah Kota Kinabalu merupakan daerah kedua terkecil dan mempunyai paling ramai penduduk di negeri Sabah.

## Sejarah
Antara penempatan awal yang telah dibina oleh Syarikat Borneo Utara British di daerah ini adalah di Pulau Gaya. Namun penempatan awal ini telah dimusnahkan oleh pejuang tempatan iaitu Mat Salleh. Setelah pemberontakan ini, British mula memindahkan penempatan mereka ke tanah besar iaitu di sebuah perkampungan nelayan yang dinamakan Api-Api. Perkampungan ini juga telah dijadikan pelabuhan utama dan berkembang sehingga namanya ditukar kepada Jesselton.

Semasa Perang Dunia Kedua, Jesselton telah dibakar oleh tentera British agar bandar itu tidak jatuh ke tangan tentera Jepun. Beberapa siri pemberontakan telah berlaku semasa pemerintahan Jepun termasuklah Gerila Kinabalu yang dipimpin Albert Kwok. Semasa akhir peperangan, Jesselton telah dibom oleh tentera Pihak Bersekutu sehingga menyebabkan kemusnahan yang besar.

Selepas perang tamat, Syarikat Borneo Utara British telah menyerahkan Jesselton kepada Mahkota British kerana ketidakmampuan mereka dalam membangun semula Jesselton.

## Geografi
Daerah Kota Kinabalu terletak di pesisir pantai barat negeri Sabah. Daerah Kota Kinabalu bersempadan dengan daerah Putatan dan Penampang di selatan, daerah Tuaran di timur dan Laut China Selatan di barat. Daerah ini juga merupakan satu daratan sempit antara Banjaran Crocker dan kawasan pesisir pantai. Terdapat beberapa buah pulau di perairan daerah ini termasuklah Pulau Gaya, Pulau Sapi, Pulau Manukan, Pulau Sulug, Pulau Mamutik dan Pulau Sepanggar.

## Pentadbiran
Daerah Kota Kinabalu berada di bawah pentadbiran Dewan Bandaraya Kota Kinabalu yang berpusat di Kota Kinabalu. Pentadbiran daerah ini merangkumi kawasan dengan keluasan 352 kilometer persegi.

## Demografi
Berdasarkan bancian Malaysia 2020, jumlah penduduk di daerah Kota Kinabalu ialah seramai 500,425 orang dengan kepadatan penduduk 1,400 orang perkilometer persegi yang dikategorikan sebagai taburan penduduk sangat padat. Majoriti penduduk di daerah Kota Kinabalu merupakan Bumiputera termasuklah etnik Rungus, Murut, Kadazandusun, Melayu Brunei dan Bajau.

### Agama
Di daerah Kota Kinabalu, agama Islam merupakan agama paling ramai penganut dengan peratusan lebih 60 peratus diikuti agama Kristian sebanyak 29 peratus dan agama Buddha sebanyak lapan peratus. Agama Hindu dan lain-lain serta tidak beragama mencatatkan kurang satu peratus.

## Kemudahan
Daerah Kota Kinabalu dilengkapi dengan pelbagai kemudahan awam di sekitar daerah. Terdapat 58 buah sekolah rendah, 24 buah sekolah menengah, 19 buah balai polis, dua buah balai bomba, lima buah hospital kerajaan, lapan buah klinik kesihatan, lapan klinik komuniti dan lima klinik desa di sekitar daerah.

## Rujukan
Papar, Sabah

**Papar** merupakan sebuah daerah di Bahagian Pantai Barat, barat negeri Sabah, Malaysia. Pusat pentadbiran daerah ini terletak di Pekan Papar.  Antara pekan lain yang terletak di daerah ini termasuklah Kimanis, Bongawan dan Kinarut. Majoriti penduduk di daerah Papar merupakan masyarakat Melayu Brunei.

## Etimologi
Asal usul nama Papar dipercayai berasal daripada perkataan Bahasa Melayu Brunei yang bermaksud tanah rata.

## Geografi
Daerah Papar terletak di barat negeri Sabah, tepatnya di barat daya Bahagian Pantai Barat. Daerah Papar bersempadan dengan Daerah Putatan di utara, Daerah Penampang di timur laut, Daerah Tambunan di timur, Daerah Keningau di tenggara, Daerah Tenom di selatan, Daerah Beaufort di barat daya dan Laut China Selatan terletak di barat daerah ini.

Bentuk muka bumi Daerah Papar sebahagian besar merupakan kawasan tanah rendah atau tanah rata, manakala di kawasan pedalaman atau bahagian hulunya merupakan kawasan tanah tinggi yang merupakan sebahagian daripada jajaran Banjaran Crocker dengan titik tertinggi mencapai 1,513 meter. Sungai terpanjang di daerah ini pula ialah Sungai Papar.

## Pentadbiran
Daerah Papar ditadbir oleh Majlis Daerah Papar yang berpusat di Pekan Papar. Daerah Papar juga dibahagikan kepada tujuh mukim yang merangkumi 81 buah kampung;

* Mukim Benoni
* Mukim Bongawan
* Mukim Kawang
* Mukim Kimanis
* Mukim Kinarut
* Mukim Kuala
* Mukim Pengalat

## Demografi
Berdasarkan bancian Malaysia 2020, jumlah penduduk di daerah Papar ialah seramai 150,667 orang dengan kepadatan penduduk 120 orang perkilometer persegi yang dikategorikan sebagai taburan penduduk padat. Majoriti penduduk di daerah Papar merupakan Bumiputera termasuklah etnik Melayu Brunei, Kadazandusun dan Bajau.

### Agama
Di daerah Papar, agama Islam merupakan agama paling ramai penganut dengan peratusan lebih 70 peratus diikuti agama Kristian sebanyak 26 peratus dan Agama Buddha sebanyak tiga peratus. Agama Hindu dan lain-lain serta tidak beragama mencatatkan kurang satu peratus.

## Kemudahan
Daerah Papar dilengkapi dengan pelbagai kemudahan awam di sekitar daerah. Terdapat 51 buah sekolah rendah, 11 buah sekolah menengah, enam buah balai polis, dua buah balai bomba, satu hospital kerajaan, lima buah klinik kesihatan, satu klinik komuniti dan lapan klinik desa di sekitar daerah.

## Rujukan
Kota Belud, Sabah

**Kota Belud** merupakan sebuah daerah di utara Bahagian Pantai Barat, timur laut negeri Sabah, Malaysia. Pusat pentadbiran daerah ini terletak di Pekan Kota Belud. Daerah Kota Belud juga terkenal dengan nama jolokan "Daerah Koboi Timur" kerana kehebatan penduduknya menunggang kuda, kerbau dan lembu.

## Etimologi
Nama Kota Belud ini berasal daripada bahasa Bajau, iaitu "Kota" yang bermaksud kubu pertahanan manakala "Belud" pula bermaksud bukit. Oleh itu, Kota Belud boleh diertikan sebagai kubu pertahanan di atas bukit.

## Sejarah
Daerah Kota Belud mula dibentuk pada tahun 1951 apabila Majlis Daerah Kota Belud mula ditubuhkan. Majlis Daerah Kota Belud juga merupakan antara kerajaan tempatan terawal di negeri Sabah.

## Geografi
Daerah Kota Belud terletak di utara negeri Sabah dan berkeluasan 1,391 kilometer persegi. Daerah ini bersempadan dengan Daerah Tuaran di barat, Daerah Ranau di tenggara, Daerah Kota Marudu di timur dan Laut China Selatan di utara. Bentuk muka bumi daerah Kota Belud kebanyakannya merupakan dataran tinggi dan berbukit di bahagian selatan manakala di kawasan selatan dan pesisir pantai, bentuk muka buminya merupakan dataran rendah dan rata.

## Pentadbiran
Daerah Kota Belud ditadbir oleh Majlis Daerah Kota Belud dan berpusat di Pekan Kota Belud. Daerah ini juga terbahagi kepada 20 buah mukim dan 159 buah kampung.

## Demografi

Berdasarkan bancian Malaysia 2020, jumlah penduduk di daerah Kota Belud ialah seramai 107,243 orang dengan kepadatan penduduk 77 orang perkilometer persegi yang dikategorikan sebagai taburan penduduk sederhana. Majoriti penduduk di daerah Kota Belud merupakan Bumiputera termasuklah etnik Iranun, Bajau, Kadazandusun, Murut dan Melayu.

### Agama
Di daerah Kota Belud, agama Islam merupakan agama paling ramai penganut dengan peratusan lebih 65 peratus diikuti agama Kristian sebanyak 34 peratus. Agama Buddha, Hindu dan lain-lain serta tidak beragama mencatatkan kurang satu peratus.

## Kemudahan
Daerah Kota Belud dilengkapi dengan pelbagai kemudahan awam di sekitar daerah. Terdapat 57 buah sekolah rendah, sembilan buah sekolah menengah, dua buah balai polis, sebuah balai bomba, sebuah hospital daerah dan 18 buah klinik di sekitar daerah.

## Rujukan
Menara Angin

**Menara Angin**, juga dipanggil *[[horologion]]* (jam), merupakan sebuah menara jam marmar Penteli berbentuk segi lapan yang terletak di *[[agora]]* Rom di Athens. Struktur ini terdiri daripada gabungan jam matahari, jam air dan penunjuk arah angin. Menara ini dikatakan dibina oleh Andronicus of Cyrrhus sekitar tahun 50 SM, tetapi menurut sumber lain, ia mungkin sudah dibina pada abad ke-2 SM sebelum seluruh forum.

## Tapak
Binaan setinggi 12 meter ini mempunyai diameter sekitar 8 meter dan pernah dihias atas oleh patung dewa Triton dengan penunjuk arah angin. Di bawahnya terdapat friz yang menggambarkan lapan dewa-dewi angin, iaitu Boreas (Utara), Kaikias (Timur Laut), Eurus (Timur), Apeliotes (Tenggara), Notus (Selatan), Livas (Barat Daya), Zephyrus (Barat), dan Skiron (Barat Laut) &mdash; terdapat lapan buah jam matahari. Di dalam menara ini pernah terdapat sebuah jam air pacuan air yang disalurkan dari Acropolis. Kajian terkini menunjukkan bahawa ketinggian menara ini didorong oleh niat untuk meletakkan jam matahari dan penunjuk arah angin pada aras yang mudah dilihat di Agora, oleh itu menjadi salah satu contoh menara jam purba yang berkesan. Menurut pengakuan Vitruvius dan Varro, menara ini direka oleh Andronicus dari Cyrrhus.

Pada awal zaman Kristian, bangunan ini digunakan sebagai menara loceng oleh sebuah gereja Byzantine. Di bawah penguasaan Uthmaniyah pula, ia menjadi sebuah tekke dan digunakan oleh penari-penari Darwis Berpusing. Ketika itu, menara ini tertanam sedalam separuh tingginya; kesannya kelihatan di bahagian dalamnya, di mana tulisan Turki terdapat pada dinding. Ia digali semula sepenuhnya pada abad ke-19 oleh Persatuan Arkeologi Athens.

Rekabentuk Balai Cerap Radcliffe abad ke-18 di Oxford, England, adalah berasaskan Menara Angin, begitu juga dengan makam pengasas Perpustakaan Negara Yunani, Panayis Vagliano di Tanah Perkuburan West Norwood, London. Menara Angin turut mengilhami bangunan Torre del Marzocco binaan abad ke-15 di Livorno, Itali.

## Lihat juga
* Mata angin
* Mekanisme Antikythera


File:Tower of the Winds Athen.jpg
Image:Tower of the Winds frieze detail.jpg|Friz dalam Menara Angin yang memaparkan dewa-dewi angin; kelihatan di sini ialah Boreas (angin utara, kiri) dan Skiron (angin barat laut, kanan)


## Rujukan

## Pautan luar

*Tower of the Winds and characters sculpted on it
Tawau, Sabah

**Daerah Tawau** merupakan sebuah daerah yang terletak dalam negeri Sabah, kawasan Malaysia Timur. 

Daerah Tawau terletak di tenggara negeri Sabah dan merupakan salah satu daripada lima daerah dalam Bahagian Tawau. 

Pusat pentadbiran daerah ini terletak di Bandar Tawau. 

Antara etnik yang menetap di daerah ini termasuklah orang Suluk, Tidung, Melayu, Bajau dan Bugis.

## Pentadbiran

Daerah Tawau terletak di bawah pentadbiran Majlis Perbandaran Tawau yang diketuai seorang Yang Di-pertuan. Pada mulanya kawasan daerah ini turut meliputi Daerah Kalabakan. Namun pada 1 Januari 2019, Daerah Kalabakan telah dipisahkan sepenuhnya daripada daerah Tawau, walaupun pentadbirannya masih di bawah Majlis Perbandaran Tawau.

Dari segi politik, daerah Tawau dirangkumi kawasan persekutuan Tawau. Di peringkat negeri pula, tiga kawasan negeri berada dalam daerah ini iaitu Apas, Balung dan Sri Tanjong.

## Geografi
Daerah Tawau terletak di tenggara negeri Sabah, tepatnya di selatan bahagian Tawau. Daerah ini berbatasan langsung dengan daerah Kalabakan di barat, Semporna di timur dan Kunak di utara. Di selatan daerah merupakan perairan Teluk Corrie dan Laut Sulawesi. Daerah Tawau juga bersempadan langsung dengan Indonesia di Pulau Sebatik.

Sempadan antara daerah ini dengan daerah Semporna di timur dan Kunak di utara merupakan sempadan semulajadi yang mengikut aliran Sungai Kalumpang.

Daerah Tawau berkeluasan 2,240 kilometer persegi. Bentuk muka buminya terdiri daripada kawasan bergunung-ganang di utara dan tengah daerah. Di kawasan selatan dan timur daerah yang terletak di pesisir pantai pula merupakan kawasan yang lebih rata dan landai. Titik tertinggi di daerah ini mencapai lebih 1300 meter yang terletak di puncak Gunung Magdalena. Pulau Sebatik merupakan pulau terbesar di daerah ini.

## Demografi
Berdasarkan bancian Malaysia 2020, jumlah penduduk di daerah Tawau ialah seramai 372,462 orang dengan kepadatan penduduk 166 orang perkilometer persegi yang dikategorikan sebagai taburan penduduk padat. Majoriti penduduk di daerah Tawau merupakan Bumiputera termasuklah orang Suluk, Tidung, Melayu, Bajau dan Bugis.

Daerah Tawau juga merupakan antara daerah yang mempunyai jumlah penduduk bukan warganegara paling ramai di Sabah iaitu dengan jumlah lebih 100 ribu orang atau hampir 30 peratus dari keseluruhan penduduk. 

### Agama
Di daerah Tawau, agama Islam merupakan agama paling ramai penganut dengan peratusan lebih 83 peratus diikuti agama Buddha sebanyak lapan peratus dan agama Kristian sebanyak lebih tujuh peratus. Agama Hindu dan lain-lain serta tidak beragama mencatatkan kurang satu peratus.

## Kemudahan

Terdapat pelbagai kemudahan awam di daerah Tawau. Di daerah ini terdapat 83 buah sekolah rendah dan sekolah menengah. Satu hospital telah dibina di daerah ini iaitu Hospital Tawau. Di daerah ini juga mempunyai 16 buah balai polis dan sebuah balai bomba.

## Rujukan
Beaufort, Sabah

**Beaufort** merupakan sebuah daerah di negeri Sabah, Malaysia. 

Daerah Beaufort terletak di barat laut Bahagian Pedalaman dan berkeluasan 1,735 kilometer persegi. 

Pusat pentadbirannya terletak di Bandar Beaufort. 

Antara bandar dan pekan lain termasuklah Membakut, Weston, Kota Klias, Gadong, Padas Damit, Limbawang, Bukau dan Lingkungan.

## Geografi
Daerah Beaufort meliputi kawasan seluas 1,735 kilometer persegi termasuk kawasan Daerah Kecil Membakut. Daerah ini bersempadan dengan daerah Sipitang di selatan, Daerah Kuala Penyu di sebelah barat, Daerah Tenom di timur dan Daerah Papar di utara. Bentuk muka bumi daerah Beaufort kebanyakannya merupakan bertanah pamah dan rata, terutamanya di bahagian utara dan tengah daerah yang berdekatan dengan pantai. Kawasan berbukit dan tanah tinggi lebih tertumpu di kawasan tenggara daerah dengan maksimum ketinggian lebih 1,100 meter atas aras laut.

Antara jalan raya utama yang menghubungkan daerah ini ialah  Laluan Persekutuan 1 dan  Laluan Persekutuan 502

## Pentadbiran

### Majlis Daerah Beaufort

Daerah Beaufort ditadbir oleh Majlis Daerah Beaufort. Daerah Beaufort di bahagikan kepada 8 (lapan) mukim berdasarkan kepada persempadanan pilihanraya bagi kawasan N.32 Klias dan N.34 Lumadan.

### Mukim
Berikut merupakan bilangan kampung bagi setiap mukim:

**Kawasan N.32 Klias**

# Mukim Kota Klias 10 buah kampung
# Mukim Limbawang 13 buah kampung
# Mukim Montenior 5 buah kampung

* Jumlah 28 buah kampung

**Kawasan N.34 Lumadan**

# Mukim I 9 buah kampung
# Mukim II 7 buah kampung
# Mukim III 20 buah kampung
# Mukim IV 6 buah kampung
# Mukim V 11 buah kampung

* Jumlah 53 buah kampung

## Demografi penduduk

### Etnik

#### Jumlah penduduk sekitar Beaufort
Menurut sumber statistik tahun 2020, jumlah populasi penduduk di sekitar Beaufort mempunyai penduduk seramai 75.716 orang. Majoriti penduduk Beaufort adalah dari suku kaum Bisaya, Kedayan dan Melayu Brunei. Juga terdapat suku kaum Murut, Cina, Lun Bawang/Lun Dayeh dan Kadazan-Dusun yang menetap di dalam daerah ini.

Berikut merupakan jumlah penduduk di sekitar Beaufort pada tahun 2010 dan 2020 mengikut kumpulan etnik;

### Jantina
Berikut merupakan jumlah penduduk sekitar Beaufort pada tahun 2010 mengikut pecahan jantina seperti berikut;

## Rujukan
Kuala Penyu, Sabah

**Kuala Penyu** merupakan sebuah daerah di Bahagian Pedalaman, barat negeri Sabah, Malaysia. Pusat pentadbiran daerah ini terletak di Pekan Kuala Penyu. Antara pekan lain yang terdapat dalam daerah ini termasuklah Pekan Menumbok. Majoriti penduduk di daerah ini merupakan masyarakat Dusun Tatana dan Bisaya.

## Etimologi
Nama "Kuala Penyu" berasal daripada lagenda sebiji batu berbentuk seekor mamalia menyerupai penyu yang terbenam di kuala Sungai Sitompok di daerah ini.

## Geografi
Daerah Kuala Penyu terletak di barat negeri Sabah, tepatnya di barat laut Bahagian Pedalaman. Daerah Kuala Penyu hanya bersempadan dengan Daerah Beaufort di selatan dan timur manakala di bahagian utara dan barat merupakan Laut China Selatan. Labuan juga terletak berdekatan dengan pesisir pantai barat daerah ini.

Bentuk muka bumi daerah Kuala Penyu hampir keseluruhannya merupakan dataran rendah dan rata. Titik tertinggi Daerah Kuala Penyu terletak di puncak Bukit Batung yang mempunyai ketinggian mencapai 120 meter. Daerah Kuala Penyu juga mempunyai garis pantai sepanjang 50 kilometer. Sungai terpanjang di daerah ini merupakan Sungai Klias.

## Pentadbiran
Daerah Kuala Penyu ditadbir oleh Majlis Daerah Kuala Penyu yang berpusat di Pekan Kuala Penyu. Majlis Daerah Kuala Penyu juga mentadbir Daerah Kecil Menumbok yang terletak dalam daerah ini. Daerah Kuala Penyu terbahagi kepada tujuh mukim;

* Bundu
* Kerukan
* Kilugus
* Mantabawan
* Mempakul
* Sitompok
* Tanjung Aru 

## Demografi
Berdasarkan bancian Malaysia 2020, jumlah penduduk di daerah Kuala Penyu ialah seramai 23,710 orang dengan kepadatan penduduk 52 orang perkilometer persegi yang dikategorikan sebagai taburan penduduk sederhana. Majoriti penduduk di daerah Kuala Penyu merupakan Bumiputera termasuklah etnik Bisaya, Dusun Tatana, Kedayan, Bajau dan Melayu Brunei.

### Agama
Di daerah Kuala Penyu, agama Islam merupakan agama paling ramai penganut dengan peratusan lebih 64 peratus diikuti agama Kristian sebanyak 33 peratus dan Agama Buddha sebanyak dua peratus. Agama Hindu dan lain-lain serta tidak beragama mencatatkan kurang satu peratus.

## Kemudahan
Daerah Kuala Penyu dilengkapi dengan pelbagai kemudahan awam di sekitar daerah. Terdapat 24 buah sekolah rendah, empat buah sekolah menengah, sebuah hospital daerah, tiga buah klinik kesihatan dan dua klinik desa di sekitar daerah.

## Rujukan
Pitas, Sabah

**Pitas** merupakan sebuah daerah di Bahagian Kudat, utara Negeri Sabah, Malaysia. 

Pusat pentadbiran bagi Daerah Pitas terletak di Pekan Pitas. Antara pekan lain yang terletak di daerah ini termasuklah Kanibongan. Kebanyakan penduduk di daerah ini merupakan masyarakat Orang Sungai dan Rungus.

## Etimologi
Nama Pitas dipercayai berasal daripada perkataan Bahasa Sungai iaitu "Nopitas" yang bermaksud terputus. Pada masa itu Sungai Bengkoka telah dilanda banjir dan telah terputus akibat arus banjir yang besar. Penduduk sekitar kemudiannya menggunakan perkataan tersebut sehingga bertukar kepada Pitas.

## Sejarah
Pitas mula menjadi sebuah daerah penuh pada tahun 1975 dan ditadbir Majlis Daerah Kudat/Kota Marudu. Pada Januari 1983, Daerah Pitas mula diletakkan di bawah pentadbiran Majlis Daerah Kota Marudu/Pitas. Pada 4 Mac 2009, Daerah Pitas telah diletakkan di bawah pentadbiran Majlis Daerah Pitas yang baru ditubuhkan.

## Pentadbiran
Daerah Pitas terletak di bawah pentadbiran Majlis Daerah Pitas yang berpusat di Pekan Pitas. Daerah Pitas juga dibahagikan kepada enam mukim;

* Mukim Dandun
* Mukim Kalumpang
* Mukim Mapan-Mapan
* Mukim Pantai
* Mukim Pinggan-Pinggan
* Mukim Telaga

## Demografi
Berdasarkan bancian Malaysia 2020, jumlah penduduk di daerah Pitas ialah seramai 36,660 orang dengan kepadatan penduduk 26 orang perkilometer persegi yang dikategorikan sebagai taburan penduduk sederhana. Majoriti penduduk di daerah Pitas merupakan Bumiputera termasuklah etnik Rungus, Orang Sungai, Kadazandusun, Suluk, Bajau dan Melayu.

### Agama
Di daerah Pitas, agama Islam merupakan agama paling ramai penganut dengan peratusan lebih 60 peratus diikuti agama Kristian sebanyak 37 peratus. Agama Buddha, Hindu dan lain-lain serta tidak beragama mencatatkan kurang satu peratus.

## Kemudahan
Daerah Pitas dilengkapi dengan pelbagai kemudahan awam di sekitar daerah. Terdapat 31 buah sekolah rendah, enam buah sekolah menengah, sebuah hospital daerah, lima buah klinik kesihatan, satu klinik komuniti dan tujuh klinik desa di sekitar daerah.

## Rujukan
Putatan, Sabah

**Putatan** ialah sebuah daerah di Bahagian Pantai Barat, barat negeri Sabah, Malaysia. Daerah Putatan merupakan daerah terkecil dan terpadat di negeri Sabah dengan keluasan hanya 40 kilometer persegi. Pusat pentadbiran bagi daerah ini terletak di Bandar Putatan. Majoriti penduduk di Daerah Putatan merupakan masyarakat Bajau dan Melayu Brunei. Daerah Putatan juga merupakan salah satu kawasan dalam zon Greater Kota Kinabalu.

## Etimologi
Nama Putatan dipercayai berasal daripada nama sejenis tumbuhan iaitu putat.

## Sejarah
Daerah Putatan pada asalnya merupakan sebuah daerah jajahan di bawah Kesultanan Brunei. Pada 24 Mac 1884. Putatan telah diserahkan oleh wakil Kesultanan Brunei kepada William Hood Treacher, Gabenor Syarikat Borneo Utara British.

Sebelum mencapai status daerah penuh, Putatan diwartakan sebagai sebuah daerah kecil gred V dan berstatus pekan dalam Daerah Penampang bermula pada 1 Januari 1997. Pada 18 Mac 1997, Putatan secara rasminya diisytiharkan sebagai sebuah daerah kecil. Pada 1 Mac 2007, Putatan telah diwartakan sebagai sebuah daerah penuh manakala pengisytiharan rasminya pula berlangsung pada 30 April 2011.

## Geografi
Daerah Putatan terletak di barat negeri Sabah, tepatnya di tengah Bahagian Pantai Barat. Daerah Putatan bersempadan dengan daerah Kota Kinabalu di utara, daerah Penampang di timur, daerah Papar di selatan dan Laut China Selatan di barat. Bentuk muka bumi Daerah Putatan kebanyakannya ialah kawasan tanah rendah berhampiran pesisir laut. Titik tertinggi di Putatan mencapai ketinggian 240 meter. 

## Pentadbiran
Daerah Putatan berada di bawah pentadbiran Majlis Daerah Putatan yang ditubuhkan pada Ogos 2010. Pusat pentadbiran bagi daerah Putatan terletak di Bandar Putatan. Daerah Putatan juga dibahagikan kepada lima buah mukim;

* Mukim Buit
* Mukim Lok Kawi
* Mukim Pasir Putih
* Mukim Petagas
* Mukim Putatan

## Demografi
Berdasarkan bancian Malaysia 2020, jumlah penduduk di daerah Putatan ialah seramai 68,811 orang dengan kepadatan penduduk 1,700 orang perkilometer persegi yang dikategorikan sebagai taburan penduduk sangat padat. Majoriti penduduk di daerah Putatan merupakan Bumiputera termasuklah etnik Bajau, Melayu Brunei dan Kadazandusun.

### Agama

Di daerah Putatan, agama Islam merupakan agama paling ramai penganut dengan peratusan lebih 79 peratus diikuti agama Kristian sebanyak 17  peratus dan agama Buddha sebanyak dua peratus. Agama Hindu dan lain-lain serta tidak beragama mencatatkan kurang satu peratus.

## Kemudahan
Putatan mempunyai dua buah sekolah menengah utama iaitu SMK Tansau dan SMK Putatan. Terdapat juga banyak sekolah rendah bagi menampung keperluan pendidikan penduduk daerah ini.

Dalam pada itu, menurut kenyataan Timbalan Ketua Menteri Sabah, Datuk Seri Yahya Hussin yang juga merangkap ADUN Petagas, sebuah sekolah menengah dan sekolah rendah baharu bernilai RM60 juta akan dibina di mukim Petagas dalam daerah ini. Sekolah tersebut akan dinamakan SMK Petagas dan SK Petagas. Katanya, pembinaan sekolah itu amat perlu kerana penduduk semakin bertambah ekoran pembangunan pesat daerah ini.

## Rujukan
Kuala Selangor, Selangor

**Daerah Kuala Selangor** merupakan sebuah daerah di negeri Selangor. Daerah ini terletak di bahagian tengah negeri Selangor berkeluasan 1,195 kilometer persegi dengan jumlah penduduk 281,711 orang pada tahun 2020. Daerah ini ditadbir Majlis Perbandaran Kuala Selangor dan berpusat di Kuala Selangor. 

## Sejarah
Pada tahun 1857-1858, Sultan Sir Abdul Samad ibni almarhum raja Abdullah iaitu Sultan Selangor yang keempat telah berhijrah ke Jugra untuk mencari penempatan yang baru. Pada waktu itu keadaan di Kuala Selangor tidak stabil sehinggalah kehadiran Pegawai Daerah Kuala Selangor yang pertama iaitu Mr. Bellamy pada awal tahun 1920-an.

Sejak kehadiran beliau sehingga sekarang terdapat seramai 54 orang pegawai daerah iaitu 24 orang berbangsa Inggeris dan 30 orang Melayu. Pegawai daerah berbangsa Melayu pertama ialah YM Raja Uda bin Raja Muhammad yang berkhidmat pada tahun 1934-1935.

Pusat pentadbiran awal daerah ini pada mulanya terletak di Medan Perwira Bellamy yang dinamakan sempena pegawai daerah pertama. Pada tahun 1978, pusat pentadbiran daerah ini telah dipindahkan ke Bukit Hospital. Pada tahun 1987, pusat pentadbirannya sekali lagi dipindahkan ke Bandar Kuala Selangor dan dirasmikan oleh Sultan Salahuddin Abdul Aziz Shah pada 6 Mac 1987.

## Pecahan pentadbiran
Daerah Kuala Selangor dibahagikan kepada 9 mukim, 2 bandar dan 17 pekan;

## Wakil Rakyat
Senarai wakil rakyat di dalam daerah Kuala Selangor, Selangor. 
### Ahli Parlimen
*Ahli Parlimen 
**YB Dato' Dr. Zulkafperi Hanapi

*Ahli Parlimen 
**YB Datuk Seri Dr. Dzulkefly Ahmad

### Ahli Dewan Negeri (ADN)
*ADN 
**YB Tuan Mohd Zamri Mohd Zainuldin

*ADN 
**YB Puan Nurul Syazwani Noh

*ADN 
**YB Dato' Noorazley Yahya

*ADN 
**YB Tuan Jefri Mejan

*ADN 
**YB Tuan Harrison Hassan

## Demografi
Berdasarkan bancian Malaysia 2020 jumlah penduduk di Daerah Kuala Selangor ialah seramai 281,711 orang dengan kepadatan penduduk 237 orang perkilometer persegi yang dikategorikan sebagai taburan penduduk padat. Kebanyakan penduduk di daerah ini merupakan Bumiputera, membentuk 81.9 peratus penduduk. Kaum kedua terbesar merupakan kaum India diikuti Cina. Sebanyak 4.7 peratus penduduk merupakan bukan warganegara.

Nisbah penduduk lelaki kepada penduduk wanita ialah 105:100. Terdapat 88,913 tempat kediaman dengan sebanyak 76,447 isi rumah. Purata saiz isi rumah pula dicatatkan seramai empat orang dalam sebuah rumah. Lebih 188 ribu penduduk dalam kalangan umur bekerja, 82 ribu dalam golongan muda dan selebihnya 11 ribu orang merupakan warga tua.

### Agama
Majoriti penduduk beragama Islam iaitu 81.5 peratus (229,543 orang) dari jumlah penduduk, diikuti Hindu seramai 9.2 peratus (25,844 orang), Buddha sebanyak 7.4 peratus (20,938 orang), Kristian sebanyak 1.1 peratus (2,960 orang) dan lain-lain sebanyak 0.3 peratus (896 orang). Sebanyak 183 orang (0.1 peratus) tidak beragama manakala selebihnya 1,347 orang (0.5 peratus) tidak diketahui status agamanya.

## Infrastruktur
Terdapat sekitar 91 buah institusi pendidikan, sebuah hospital kerajaan, sembilan balai polis dan tiga balai bomba yang terdapat di sekitar daerah Kuala Selangor.

## Rujukan
Padang Terap, Kedah

**Padang Terap** merupakan sebuah daerah di negeri Kedah, Malaysia. Daerah ini berkeluasan 1,356 kilometer persegi iaitu ketiga terbesar di Kedah.

Pusat pentadbiran daerah ini terletak di Kuala Nerang. Antara kawasan lain yang terletak di dalam daerah ini ialah Naka dan Pedu.

## Etimologi
Padang Terap mendapat nama daripada sejenis pokok terap (*Artocarpus elasticus*) yang banyak terdapat di suatu kawasan padang atau di tepi-tepi padang. Pokok ini mempunyai ciri bergetah dan mampu bertahan dalam cuaca kemarau.

## Pentadbiran
Daerah Padang Terap dibahagikan kepada 11 buah mukim;

# Mukim Batang Tunggang Kanan
# Mukim Batang Tunggang Kiri
# Mukim Belimbing Kanan
# Mukim Belimbing Kiri
# Mukim Kurong Hitam
# Mukim Padang Temak
# Mukim Padang Terap Kanan
# Mukim Padang Terap Kiri
# Mukim Pedu
# Mukim Tekai
# Mukim Tolak

### Pihak berkuasa tempatan
Daerah Padang Terap ditadbir Majlis Daerah Padang Terap yang berpusat di Kuala Nerang.

## Demografi
Berdasarkan bancian Malaysia 2020, jumlah penduduk di Daerah Padang Terap ialah seramai 65,698 orang dengan kepadatan penduduk 48 orang perkilometer persegi yang dikategorikan sebagai taburan penduduk jarang. Majoriti penduduk di daerah Padang Terap merupakan Bumiputera, dengan peratusan 91.8 peratus daripada jumlah penduduk.

Bumiputera, dengan peratusan 92.1 peratus daripada jumlah penduduk.

## Kemudahan
Terdapat pelbagai kemudahan yang dibina di seluruh daerah Padang Terap. Terdapat sebanyak 30 buah sekolah di daerah ini, iaitu 20 buah sekolah kebangsaan (SK), sebuah sekolah jenis kebangsaan (SJK), enam buah sekolah menengah kebangsaan (SMK) dan tiga buah sekolah agama bantuan kerajaan (SABK). Daerah Baling juga mempunyai 10 buah balai polis, sebuah balai bomba, sebuah hospital daerah, klinik kesihatan dan klinik desa di sekitar daerah.

## Ekonomi
Perkembangan pembangunan di Daerah Padang Terap dipengaruhi oleh hubungan ekonomi dengan negeri yang berhampirannya iaitu Perlis yang berfungsi sebagai  Pusat Wilayah Negara bagi negeri-negeri di utara Semenanjung Malaysia.

Komoditi utama Padang Terap adalah gula yang dikeluarkan oleh Syarikat Gula Padang Terap. Di sini terdapat kilang memproses gula dan juga ladang tebu yang luas. Selain daripada memproses gula dari ladang, kilang gula ini juga memproses gula yang diimport kerana keluaran ladang tidak mencukupi untuk memenuhi kapasiti kilang. Industri memproses gula juga menguntungkan kerana gula mentah yang diimport dari pasaran dunia agak murah berbanding dengan keluaran tempatan. Oleh itu, ladang tebu telah dipelbagaikan tanamannya meliputi tanaman pisang dan nenas.

## Rujukan

## Pautan luar
* Majlis Daerah Padang Terap